মুজিব ভাই
মুজিব ভাই বাংলাদেশের জাতির জনক শেখ মুজিবুর রহমানের সাথে সম্পর্ক ও যোগাযোগের উপর এ বি এম মূসা রচিত জীবনীগ্রন্থ। সাংবাদিক, কলাম লেখক, রাজনীতিবিদ, কূটনীতিক মূসা শেখ মুজিবুর রহমানকে "ভাই" বলে সম্বোধন করতেন। বইটি ২০১২ সালে প্রকাশিত হয়; প্রকাশ করে প্রথমা প্রকাশন। বইটির ভূমিকা লিখেছেন আবদুল গাফফার চৌধুরী।
মুজিবুর রহমান দুলু
মুজিবুর রহমান দুলু একজন বাংলাদেশী চলচ্চিত্র সম্পাদক। তিনি ১৯৫৫ সালের ১৩ ডিসেম্বর ঢাকায় জন্মগ্রহণ করেন। তিনি চলচ্চিত্র সম্পাদনার জন‍্য সর্বাধিক (৮ বার) জাতীয় চলচ্চিত্র পুরস্কার পেয়েছেন। চিত্র সম্পাদক এনামূল হকের সহকারী হিসেবে তিনি চিত্রজগতে এসেছিলেন। মুজিবুর রহমান দুলু সম্পাদিত উল্লেখযোগ‍্য চলচ্চিত্রগুলো হচ্ছে 'দিন যায় কথা থাকে', 'ছোট মা', 'নাগর দোলা', 'ভাত দে' প্রভৃতি।